ચંદીગઢ : પંજાબમાં વિધાનસભા ચૂંટણી માટે અત્યારથી જ રાજનીતિક જોડતોડ ચાલુ થઇ ગઇ છે. કોંગ્રેસ અને આમ આદમી પાર્ટી નવા ખેલાડીઓને ભેગા કરવાનાં પ્રયાસો કરી રહી છે. બીજી તરફ ભાજપ અને અકાલી દળ પોતાનાં ગંઠબંધનનાં પેચ લડાવી રહ્યા છે. ભાજપનાં માટે સૌથી મોટી સમસ્યા ક્રિકેટરમાંથી નેતા બનેલા નવજોત સિદ્ધુ છે. પાર્ટી નવજોત સિંહ સિદ્ધુને મનાવીને ડેમેજ કંટ્રોલ કરવાનો પ્રયાસ કરી રહી છે. જો કે સિદ્ધુ મોટા રિસામણે ગયા હોય તેવું લાગી રહ્યું છે. માનવામાં આવી રહ્યું છેકે સિદ્ધુને ઘણી ઓફર આપવામાં આવી છે પરંતુ તે અકાલી દળ સાથે ગઠબંધન તોડવાની એકમાત્ર માંગ જ કરી રહ્યા છે. બીજી તરફ ભાજપ ચૂંટણીમાં અકાલી દળમાંથી વધારેમાં વધારે સીટો ખેંચવાની વેતરણમાં છે.